Reginald Norby

Reginald Semb Norby (1934–2012) var en norsk diplomat.

Reginald Norby var født i Lillesand og tok offisersutdanning før han ble cand.philol. fra UiO i 1960. Han var lærer ved Drammens handelsgymnasium 1960–1963 og gjennomgikk Utenriksdepartementets aspirantkurs i 1963/64. Han var deretter stasjonert ved den norske ambassaden i Ottawa og i Bonn/Vest-Tyskland. Han ble byråsjef i Utenriksdepartementet i 1974 og deretter ministerråd ved Norges ambassade i Paris 1978–1984.  I tiden 1989–1993 var han ekspedisjonssjef og sjef for UDs administrative avdeling.

Norby var Norges ambassadør i Paris 1993–1997 og ambassadør i Helsingfors 1997–2001. I 1997 skulle han ha blitt skiftet ut med Knut Vollebæk, men da Vollebæk ble utenriksminister ble Norbys tilsetting forlenget. 
Reginald Nordby var kommandør av St. Olavs Orden. Han var også medlem av Koordineringsrådet for sivilt beredskap fra 1989 til 1994, varamedlem fra 1985.

Reginald Nordby var en engasjert boksamler og ble som pensjonist innvalgt som en av de trettitre medlemmer i Bibliofilklubben.

 Referanser 

Kategori:Norges ambassadører til Finland
Kategori:Norges ambassadører til Frankrike
Kategori:Norske boksamlere
Kategori:Kommandører av St. Olavs Orden
Kategori:Personer fra Lillesand kommune